CELEX: C2005/257/08
Language: et
Date: 2005-10-15 00:00:00
Title: Kohtuasi C-318/05: Euroopa Ühenduste Komisjoni 17.augusti 2005.aasta hagi Saksamaa Liitvabariigi vastu

15.10.2005   
            
            
               ET
            
            
               Euroopa Liidu Teataja
            
            
               C 257/4
            
         Euroopa Ühenduste Komisjoni 17.augusti 2005.aasta hagi Saksamaa Liitvabariigi vastu
   (Kohtuasi C-318/05)
   (2005/C 257/08)
   kohtumenetluse keel: saksa
   Euroopa Ühenduste Komisjon esitas 17. augustil 2005 hagi Saksamaa Liitvabariigi vastu. Hageja esindajad on Richard Lyal ja Kilian Gross, kohtudokumentide kättetoimetamise aadress Luxembourgis.
   Komisjon palub Euroopa Kohtul:
   
               1)
            
            
               tuvastada, et kuna Saksamaa Liitvabariik on välismaal tasutud koolituskulu välistanud eranditult Einkommensteuergesetz'i (tulumaksuseadus, edaspidi “EStG”) § 10 lõike 1 punktis 9 sätestatud erikuludelt maksude mahaarvamisest, siis on Saksamaa Liitvabariik rikkunud EÜ artiklitest 18, 39, 43 ja 49 tulenevaid kohustusi;
            
         
               2)
            
            
               mõista kohtukulud välja Saksamaa Liitvabariigilt.
            
         Õiguslikud alused ja peamised argumendid
   Euroopa Ühenduste Komisjon arvates on EStG-s § 10 lõike 1 punktis 9 ettenähtud eeskiri vastuolus teenuste osutamise vabaduse ning EÜ asutamislepingus sätestatud vaba liikumise põhimõttega.
   EStG § 10 lõike 1 punkti 9 kohaselt on maksukohustuslasel Saksamaal võimalus kogu oma maksustatavast tulust erikuludena maha arvata 30 % riiklikult akrediteeritud või heaks kiidetud erakoolidele tasutud koolituskuludest. Teises liikmesriigis asuvatele erakoolidele makstava õppemaksu puhul selline mahaarvamise võimalus puudub.
   Komisjoni on seisukohal, et välismaal asuvate erakoolide välistamine nimetatud maksusoodustusest on diskrimineeriv. Välismaal asuvate erakoolide maksualane ebasoodsasse olukorda seadmine rikub komisjoni arvates nii välismaiste koolide kui ka Saksamaal elavate maksukohustuslaste, kes soovivad saata oma lapsed välismaal asuvasse erakooli, teenuste osutamise vabadust.
   Lisaks sellele nõutakse välismaistelt erakoolidelt, et nad asuksid Saksamaale, kui nad tahavad vältida ebasoodsamat konkurentsiolukorda seoses maksusoodustuste puudumisega oma klientidel. Seega sekkutakse lubamatult asutamisvabadusse.
   Viimaks rikub selline maksude mahaarvamise piirang ka teiste EL liikmesriikide kodanike liikumisvabadust, kes soovivad asuda elama Saksamaale, kuid samal ajal võimaldada oma lastel õpingute jätkamist nende päritolumaal asuvas erakoolis. Sama kehtib ka Saksamaa kodanike suhtes, kes elavad teises liikmesriigis, kuid on Saksamaal endiselt maksuresidendid. Ka nemad on asetatud ebasoodsamasse olukorda, kui nad tahavad oma lapsi saata väljaspool Saksamaad asuvasse erakooli.